
Generalforsamling A/B Nr Lindvænget , d. 1. april 2025

 Dagsorden : 
Valg af dirigent 
Bestyrelsens beretning
Forelæggelse af årsregnskab, forslag til værdiansættelse.
Godkendelse af regnskab og værdiansættelse
Forelæggelse af budget
Indkomne forslag :
Finn Villemoes Pedersen: For at styrke suppleantens indsigt i foreningens forhold foreslås det, at suppleanten deltager i bestyrelsens aktiviteter

Bestyrelsen: 
Parkering: Da det er vigtigt at der er plads til trafikken på vores vej og vendeplads, samt mulighed for fri passage, skal biler som ikke kan holde på egen grund parkeres på vores fælles parkeringsplads.
Kortere parkeringer ud for det enkelte hus (2-3 timer) er acceptabelt.
Hastighed :  Der er hastighedsbegrænsning på Max. 30 km/t på vores vej. Det er vigtigt at den overholdes. Der henstilles til at gæster og lign. Informeres om at overholde hastighedsgrænsen.
Valg af bestyrelse
På valg er :
Jakob (modtager genvalg)
Jens (modtager genvalg)
Valg af suppleant
Nyt fra fællesbestyrelsen
Valg af administrator
Valg af revisor
Eventuelt
Referat : 
Peter Witt valgt som dirigent  -  generalforsamlingen er rettidigt indkaldt.
Bestyrelsens beretning gennemgået ( vedhæftet som dokument)
Regnskab er udleveret til alle husstande og gennemgået på generalforsamlingen af revisor - regnskabet blev godkendt. 
”livlig” debat omkring vore bygningers stand og Finn foreslog at der laves buffer (økonomisk) til f.eks vedligehold af tagene.
Svar fra revisor var at vedligeholdelsesplan/strategi evt. skal opdateres, hvilket potentielt kan give bedre lånemulighed på sigt. (bestyrelsen arbejder videre)
Jens : Generelt god bygningsstand og vi har en 6 år gammel vurdering fra fagmand.
Gurli : måske behov for en ny vurdering af fagmand kunne være nyttig.
Peter : Bestyrelsen arbejder videre hermed.
Leif : syntes ikke der er nogen alarmerende omkostninger i regnskabet pt.
Jens : vedligeholdelseskontoen står pt. på 263.718 kr.

Drøftelse af  en evt. løbende forhøjelse af huslejen for at imødegå fremtidige omkostninger behandles af bestyrelsen inden næste generalforsamling.

Budget fremlagt/gennemgået og godkendt

Indkomne forslag :

Finn´s forslag om at suppleanten kan deltage i bestyrelsens aktiviteter drøftet og ikke enighed herom og nedstemt.
Evt. kan mødereferater blive lagt ud på vor kommende website.
Bestyrelsens forslag omkring parkering godkendt, dog slettes den timemæssige begrænsning.
Bestyrelsens forslag omkring hastighed  tages seriøst og skal overholdes af alle – både beboere og gæster.  Der er skiltet ved indkørslen til Nr. Lindvænget .

Valg af bestyrelse :
Jakob – GENVALGT
Jens – GENVALGT
Suppleant : Gurli VALGT

Der er ikke så meget nyt fra fællesbestyrelsen andet end at der ikke har været enighed om evt. køb plænerobot til de grønne arealer. 
Punktet er påført ved fejl 
Revisor Anker Høst genvalgt 
 Eventuelt :
Leif :  Er der en venteliste omkring salg/køb i vor forening ?
Jakob : der er en interesseliste hvor der pt. står 3 anført. Listen kan udleveres ved evt. salg for kontakt og der er ingen forkøbsret i forbindelse med en interesseliste – vi kan selv ”plukke” i listen eller helt udelade det.

Website arbejdes der med i bestyrelsen og prisen vil være ca. 1000 til 1500 kr.   En Facebook løsning kommer ikke på tale, idet vi ikke skal være tvunget til at være på FB for at finde information.

Danny spørger til sommerfest og evt. forslag til afvikling – måske andre end bestyrelsen der skal give et ”nap” med.

Finn spørger ind til evt. vurdering af vore huse ved fraflytning og om der er nogen krav omkring f.eks. hårde hvidevarer.
Jakob oplyser at alle hvidevarer skal forefindes ved salg og at det er bestyrelsen der godkender husene i salgsfasen.

